ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส  นร02670048704

ขอให้ซ่อมแซมไฟฟ้าส่องสว่างและสนามกีฬาที่ชำรุดภายในสวนป่าเฉลิมพระเกียรติ แขวงคลองต้นไทร เขตคลองสาน กรุงเทพมหานคร ในพื้นที่ความรับผิดชอบของสำนักงานเขตคลองสาน เนื่องจากผู้ร้องเป็นตัวแทนผู้ใช้บริการชมรมสนามบาสเกตบอลพบเห็นว่า ไฟฟ้าส่องสว่างภายในสวนป่าเฉลิมพระเกียรติดับไม่สามารถใช้งานได้ตามปกติไปประมาณครึ่งหนึ่งของพื้นที่สวนฯ เมื่อถึงเวลาช่วงค่ำประมาณ 18.00 น. สถานที่ค่อนข้างมืดอย่างมาก สมาชิกชมรมวิ่งบางรายต้องพกพาไฟฉายของตนเองเวลาวิ่ง เพราะไม่สามารถมองเห็นทางวิ่งได้ชัดเจน โดยไฟฟ้าดับใช้งานไม่ได้มามากกว่า 4 เดือนแล้ว เบื้องต้นมีการแจ้งเรื่องไปยังสำนักงานเขตคลองสานแล้ว จากนั้นพบเห็นการเข้ามาดูแลในระยะหนึ่งเท่านั้น ล่าสุดเมื่อประมาณ 2 เดือนที่ผ่านมา ผู้ร้องได้รับทราบว่า ไม่มีงบประมาณแล้ว นับจากช่วงเวลาดังกล่าวจนถึงปัจจุบันวันที่ 9 ธันวาคม 2567 ประชาชนยังคงประสบปัญหาไฟฟ้าส่องสว่างเช่นเดิม ประกอบกับสนามบาสเกตบอลและสนามเซปักตะกร้อภายในสวนป่าเฉลิมพระเกียรติ สภาพของพื้นผิวลานกีฬาชำรุด ทำให้สนามใช้งานได้ไม่เต็มพื้นที่ โดยเฉพาะสนามบาส ผู้ร้องและผู้ปกครองได้ออกกำลังทรัพย์ซ่อมแซมสนามบาสไปชั่วคราว แต่พื้นผิวของสนามบาสชำรุดทรุดโทรมอย่างมาก ผู้ร้องทราบว่า สมาชิกชมรมวิ่งและสมาชิกในชมรมบาสเกตบอลได้เคยร้องเรียนผ่านระบบร้องเรียนของกรุงเทพมหานคร Traffy Fondue ไปแล้วจำนวนหลายครั้ง แต่จนถึงปัจจุบันวันที่ 9 ธันวาคม 2567 ยังคงประสบปัญหาสนามกีฬาที่ชำรุดเช่นเดิม จึงร้องขอให้หน่วยงานที่เกี่ยวได้ดำเนินการซ่อมแซมไฟฟ้าส่องสว่างและสนามกีฬาที่ชำรุดภายในสวนป่าเฉลิมพระเกียรติดังกล่าวต่อไป หากหน่วยงานที่เกี่ยวข้องต้องการติดต่อผู้ร้อง ผู้ร้องยินดีให้ความร่วมมือและจะเป็นตัวกลางประสานงานทุกชมรมเข้าช่วยเหลือเพื่อการแก้ไขปัญหาได้อย่างรวดเร็วมากยิ่งขึ้นต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata